Document ID: 31985R1015

*****
ΚΑΝΟΝΙΣΜΟΣ (ΕΟΚ) αριθ. 1015/85 ΤΟΥ ΣΥΜΒΟΥΛΙΟΥ
της 19ης Απριλίου 1985
για παράταση της επιβολής προσωρινού δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3643/84 (2), η Επιτροπή επέβαλε προσωρινό δασμό αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας· ότι η εξέταση των στοιχείων δεν έχει ακόμη ολοκληρωθεί·
ότι η Επιτροπή πληροφόρησε τους ενδιαφερόμενους ιάπωνες εξαγωγείς ότι σκοπεύει να παρατείνει την περίοδο ισχύος του προσωρινού δασμού για μια άλλη περίοδο που δεν θα υπερβαίνει τους δύο μήνες· ότι οι εξαγωγείς που αντιπροσωπεύουν σημαντικό ποσοστό των σχετικών εμπορικών συναλλαγών, δεν έφεραν αντίρρηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο προσωρινός δασμός αντιντάμπινγκ που επιβλήθηκε με τον κανονισμό (ΕΟΚ) αριθ. 3643/84 στις εισαγωγές ηλεκτρονικών γραφομηχανών καταγωγής Ιαπωνίας παρατείνεται για μια περίοδο μη υπερβαίνουσα τους δύο μήνες.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Με την επιφύλαξη του άρθρου 11 του κανονισμού (ΕΟΚ) αριθ. 2176/84 και οποιασδήποτε άλλης απόφασης που θα λάβει το Συμβούλιο, ο παρών κανονισμός εφαρμόζεται μέχρι να αρχίσει να ισχύει μια πράξη του Συμβουλίου που θα θεσπίζει οριστικά μέτρα, ή το αργότερο, μέχρι τη λήξη μιας δίμηνης περιόδου που αρχίζει στις 29 Απριλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 1985.

Labels: 18
4
1